Fame and Wealth

Fame and Wealth er det åttende studioalbumet fra den amerikanske artisten Loudon Wainwright III, utgitt i 1983. Dette er Wainwrights første studioalbum på fem år etter det kritikerslaktede Final Exam fra 1978, og han er her tilbake med den akustiske stilen – med begrenset bruk av elektriske instrumenter – som han etablerte med sine fem første album. På Fame and Wealth deltar flere musikere, men ikke noe rockeband som på T Shirt og nevnte Final Exam. De fleste av Wainwrights senere utgivelser følger i stor grad dette albumets musikalske og tekstmessige stil. Flere av tekstene er delvis selvbiografiske, selvironiske og selvgranskende, samtidig som humor og tildels sarkasme skinner gjennom, gjerne med en viss bitterhet i forhold til hans tidligere kone, Kate McGarrigle. «Five Years Old» er skrevet til hans datter Martha Wainwrights fem-årsdag. «IDTTYWLM» er forkortelse for «I Don't Think That Your Wife Likes Me», mens «Westchester County» handler om hans oppvekst som «privilegert barn» i Westchester County i New York.

Sporliste
Alle sangene er skrevet av Loudon Wainwright III.

«Reader and Advisor»  – 5:28
«The Grammy Song»  – 2:41
«Dump the Dog»  – 2:08
«Thick & Thin»  – 2:47
«Revenge»  – 2:39
«Five Years Old»  – 3:19
«Ingenue»  – 3:40
«IDTTYWLM»  – 4:06
«Westchester County»  – 2:56
«Saturday Morning Fever»  – 2:17
«April Fool's Day Morn»  – 4:30
«Fame and Wealth»  – 1:31

Personell
Loudon Wainwright III – akustisk gitar, banjo, vokal
Richard Thompson – akustisk og elektrisk gitar, mandolin
Myles Chase – synthesizer, piano, Fender Rhodes
Mark Hardwick – piano
Luther Rix – trommer, perkusjon
Bob Rose – 12-strengs gitar
Mark Johnson – perkusjon
John Miller – bass

Utgivelser
LP: Rounder 3076 (USA)
LP: Demon FIEND5 (Storbritannia)
CD: Rounder CD3076 (1987)

Eksterne lenker   
 
 Rounder Records' nettsted for Fame and Wealth

Loudon Wainwright III-album
Musikkalbum fra 1983